section_heading: Razvoj
paragraph_text: Sačmarica Remington 870 je četvrti glavni projekt u nizu Remingtonovih sačmarica - pumperica. John Pedersen je dizajnirao krhku sačmaricu Remington Model 10 koja se više ne proizvodi te je kasnije poboljšao u modelu Remington Model 29. John Browning je dizajnirao Remington Model 17 (sačmaricu koju je pridobila druga tvrtka Ithaca i imenovala je M17 kao Ithaca 37), koja je služila kao temelj modela Remington 31. Model 31 je bio hvaljen, ali se mučio u prodaji zbog Winchestera Model 12. Remington je nastojao u 1949. uvesti modernu, pojednostavljenu sačmaricu koja je pouzdana za uporabu i koja je relativno jeftina - M870. Ta sačmarica je još u proizvodnji i njezina prodaja je stabilna. 1996.-e, počinje proizvodnja osnovnih Express modela, kojim su smanjene cijene kao alternativa Wingmasterovoj liniji, prodano je oko 7 000 000 primjeraka. 13. travnja, 2009. proizveden je deset milijunti model 870, a 870 drži rekord za najprodavaniju sačmaricu na svijetu.